钦定古今图书集成/明伦汇编/人事典/第074卷 > 《鞠歌行》唐·李白
## 钦定古今图书集成/明伦汇编/人事典/第074卷 > 《鞠歌行》唐·李白

玉不自言如桃李，鱼目笑之卞和耻。楚国青蝇何太
多，连城白璧遭谗毁。荆山长号泣血人，忠臣死为刖
足鬼。听曲知甯戚。夷吾因小妻。秦穆五羊皮，买死百
里奚。洗拂青云上，当时贱如泥。朝歌鼓刀叟，虎变磻
谿中。一举钓六合，遂荒营丘东。平生《渭水》曲，谁识此
老翁。奈何今之人，双目送飞鸿。